Slowik kom til Danmark som 10-årig med sin polske mor. Han fik sin [[atletik]]mæssige opdragelse i [[Ringe AK]] og [[Odense Atletik/OGF]] og stillede allerede i [[1996]] op for Danmark ved junior-[[VM]] i [[Australien]]. Han var siden flere gange været på det danske atletiklandshold. Han vandt [[Danske mestre i atletik (mænd)|det danske mesterskab]] i [[diskoskast]] [[1998]] og er forhenværende danske juniorrekordholder i diskoskast med 51,44. Han skiftede [[2001]] til [[Aarhus 1900]] og var blandt de 13 såkaldte ''internationalt eliteaktive'' atleter, der modtog [[stipendium|økonomisk støtte]] fra [[Team Danmark]] før [[Sommer-OL 2004|OL 2004]] i [[Athen]]. Efter et studieophold på Junior college i [[Moorpark]], [[Californien]] [[2000]]-[[2002]] fik Slowik ikke fornyet sin [[opholdstilladelse]] i Danmark efter opstramningen af reglerne om arbejds- og opholdstilladelse og blev på trods af, at han i [[1999]] havde fået dansk [[indfødsret]] [[udvisning|udvist]] fra Danmark i [[2003]]. En udlænding mister næmlig normalt permanent opholdstilladelse ved længerevarende udlandsophold. Tvunget af den danske udlændingepolitik flyttede han til [[Canada]], som han nu repræsenterer i internationale sammenhænge.
Levende_personer Personbillede_savnes